**Informasjon til helsestasjonstjenesten**

**Hospitering for jordmor**

**Definisjon:**

Med hospitering ved KK menes all form for ulønnet virksomhet ved KK’s seksjoner (innbefatter poster og poliklinikker) som ikke er en del av KK’s formaliserte utdanningstilbud (som for eksempel utdanning av jordmødre, legestudenter, sykepleiestudenter etc.).

**Målsetting:**

Tilby god ordning for hospitering, unngå opphopning av hospitanter med overbelastning av personalet, sikre at alle hospitanter har underskrevet taushetsløfte, og sikre at KK har oversikt over sine hospitanter.

**Prosedyre:**

Alle som ønsker å hospitere sender skriftlig søknad på mail med informasjon om årstall for utdanning, når du eventuelt hospiterte sist og aktuell uke for hospitering, gjerne flere alternativ. Tilbudet gis 4 påfølgende arbeidsdager.

Søknad sendes til fagutviklingsjordmor ved KK, som samkjører med jordmor- og sykepleiefaglig koordinator om det er kapasitet og hensiktsmessig å tilby hospitering til søkeren.

Mail sendes til fagutviklingsjordmor: Anne Rosenkilde Christensen anne.rosenkilde.christensen@sus.no

Det sendes skriftlig tilbud om hospitering til søkeren, samt skjema «Taushetserklæring» som fylles ut og tas med første dag. Taushetserklæring arkiveres i Elements.

Hvis søker har vært innlagt eller arbeidet i helseinstitusjon utenfor Norden, eller oppholdt seg i barnehjem eller flyktningeleir de siste 12 måneder må negativ MRSA test foreligge.

Fagutviklingsjordmor fører fortløpende oversikt over hospitanter på føde/barsel.

Etter endt hospitering skriver avdelingsleder ut attest ved forespørsel.

**Plan for hospiterende jordmødre på føde/barsel**

Vi kan tilby følgende opplegg for jordmødre som ønsker hospitering ved føde/barsel, Stavanger Universitetssjukehus/Helse Stavanger:

**Første dag møter hospitanten i privat tøy til rapport i avdelingen kl. 07.00. Deretter får man utdelt sykehustøy.**

**Tirsdag:**

**Kl. 07-15:** Fødeloftet/spesialpost 7H. Omvisning på Fødeloftet/spesialpost 7H og informasjon om seleksjonskriterier, innkomstrutiner, oppfølging under fødsel og hospitaliserte gravide. Være med på evt. fødsel, samt observasjon av syke gravide.

**Onsdag:**

**Kl. 07-12:** Barselhotellet 7I. Innføring i tilbudet ved hotellet, delta på innkomst- og utreisesamtale, info om barnepleiers oppgaver, nyfødtgulsott, ammeveiledning, evt. barnelegeundersøkelse, liggetid, partner på hotellet, poliklinisk oppfølging etter utskriving (barselpoliklinikken).

**Kl. 12.30-15.00:** Fostermedisinsk poliklinikk (Inngang 6). Informasjon om jordmors oppgaver ved poliklinikken, oppfølging av gravide med diabetes, fødselsangst, henvisninger – hvilke henvisninger skal hvor, samarbeid primærhelsetjenesten/spesialisthelsetjenesten, rutineultralyd. Det tilstrebes en samtale på diabetes poliklinikk og en samtale med samtalejordmødre/eventuelt med lege.

**Torsdag:**

**Kl. 7-15:** Fødeavdelingen. Omvisning på fødeavdelingen og informasjon om seleksjonskriterier, innkomstrutiner, øyeblikkelig hjelp-konsultasjoner, indikasjon for induksjon, smertelindring, overvåking, mor/barnevennlig sykehus, rutiner barn føde/barsel, klinisk og administrativ Kvalitetshåndbok.

Delta ved overvåking, fødsel, barsel 2 timer PP, evt. keisersnitt.

**Fredag:**

**Kl. 07-12**: Barsel 7G. Delta på utreisesamtaler, mobilisering postoperativt, behandling med antibiotika og blodtransfusjoner, ammeveiledning, informasjon om smitte, tolkesamtaler, samarbeid med nyfødt intensiv.

**Kl. 12.30-15.00:** Fostermedisinsk poliklinikk (Inngang 6). Se beskrivelse ovenfor.

Kvinneklinikken SUS/Helse Stavanger, april 2022

[www.sus.no/kvinneklinkken](http://www.sus.no/kvinneklinkken)

**Velkommen til Kvinneklinikken**

Stavanger universitetssjukehus/

Helse Stavanger